CELEX: 32007D0142
Language: et
Date: 2007-02-28 00:00:00
Title: 2007/142/EÜ: Komisjoni otsus, 28. veebruar 2007 , millega luuakse ühenduse veterinaariaalane hädaabirühm, kes aitab komisjoni liikmesriikide ja kolmandate riikide toetamisel teatavate loomahaigustega seotud veterinaarküsimustes

1.3.2007   
            
            
               ET
            
            
               Euroopa Liidu Teataja
            
            
               L 62/27
            
         
      KOMISJONI OTSUS,
   28. veebruar 2007,
   millega luuakse ühenduse veterinaariaalane hädaabirühm, kes aitab komisjoni liikmesriikide ja kolmandate riikide toetamisel teatavate loomahaigustega seotud veterinaarküsimustes
   (2007/142/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut
   ning arvestades järgmist:
   
               (1)
            
            
               Teatavate loomahaiguste puhangute või nende kahtluse korral on komisjon kohustatud abistama liikmesriike ja kolmandaid riike põhjalike veterinaarepidemioloogia-alaste teadmiste ja kogemustega. Veterinaariaalaste teadmiste ja kogemuste kättesaadavuse küsimus on tõstatatud ka põllumajanduse ja kalanduse nõukogu raames.
            
         
               (2)
            
            
               Põhjalike veterinaarepidemioloogia-alaste teadmiste ja kogemuste kiire kättesaadavus võimaldab komisjonil eelkõige nimetatud loomahaiguste ulatuslike puhangute korral oma ülesandeid täita.
            
         
               (3)
            
            
               Erialaseid teadmisi ja kogemusi ning toetust saab tõhusamalt ühenduse veterinaariaalaselt eksperdirühmalt, nt hädaabirühmalt, mille liikmed on komisjoni taotlusel kättesaadavad. Tuleks luua niisugune ekspertide rühm ning määratleda selle osa ja ülesanded.
            
         
               (4)
            
            
               Selleks et ühenduse veterinaariaalasel hädaabirühmal oleks võimalik osutada komisjonile nõutavat veterinaartehnilist abi, võib selle liikmeid saata asjaomastesse liikmesriikidesse või kolmandatesse riikidesse. Sel juhul peaksid liikmed tegema koostööd asjaomase liikmesriigi või kolmanda riigi pädevate asutusega.
            
         
               (5)
            
            
               Ühenduse veterinaariaalane hädaabirühm peaks vajaduse korral tegema tihedat koostööd muude rahvusvaheliste ekspertide rühmadega, nagu Haiguste Ennetamise ja Tõrje Euroopa Keskus (ECDC), Maailma Loomatervishoiu Organisatsioon (OIE), ÜRO Toidu- ja Põllumajandusorganisatsioon (FAO) ja Maailma Terviseorganisatsioon (WHO), et tagada kättesaadavate erialaste teadmiste ja kogemuste kõige tõhusam kasutamine,
            
         ON TEINUD JÄRGMISE OTSUSE:
   Artikkel 1
   1.   Luuakse ekspertidest koosnev ühenduse veterinaariaalane hädaabirühm (edaspidi “rühm”) veterinaariaalaseks tehniliseks abistamiseks nõukogu direktiivi 82/894/EMÜ (1) I lisas loetletud teatamiskohustusega haigustega (edaspidi “haigused”) seotud järelevalvemeetmete puhul.
   2.   Rühma liikmed määratakse veterinaarepidemioloogia, viroloogia, eluslooduse, likvideerimisprogrammide juhtimise, laboridiagnostika, veterinaarteenistuste ja reguleeriva raamistiku organiseerimise, riskist teavitamise, loomahaiguste tõrjega seotud juhtimise ning kõigi muude asjakohaste valdkondade ekspertide hulgast.
   Artikkel 2
   1.   Rühm abistab komisjoni tehnilistes veterinaariaalastes küsimustes, mis on seotud loomahaiguste puhangute või nende kahtluste korral võetavate tõrjemeetmetega.
   Kõnealune abi hõlmab eelkõige järgmist:
   
               a)
            
            
               teaduslik, tehniline ja juhtimisalane kohapealne abi seoses haiguste järelevalve, seire, tõrje ja likvideerimisega tihedas koostöös selle liikmesriigi või kolmanda riigi pädevate asutustega, keda haiguspuhangud või nende kahtlused puudutavad;
            
         
               b)
            
            
               konkreetsed teadusalased nõuanded sobivate diagnostikameetodite ja epidemioloogiliste uurimiste kohta koostöös Euroopa Parlamendi ja nõukogu määruse (EÜ) nr 882/2004 (2) VII lisas loetletud asjaomase ühenduse referentlaboratooriumiga ja vajaduse korral muude referentlaboratooriumidega;
            
         
               c)
            
            
               konkreetne abi, et tagada koostöö liikmesriikide ja kolmandate riikide veterinaarteenistuste ning määruse (EÜ) nr 882/2004 VII lisas loetletud asjaomase ühenduse referentlaboratooriumiga ja vajaduse korral muude referentlaboratooriumidega.
            
         2.   Komisjon võib oma koduleheküljel avaldada kokkuvõtliku aruande rühma tegevusest ning sellekohased kokkuvõtted või töödokumendi.
   Artikkel 3
   1.   Hiljemalt iga aasta 1. juunil ja esimest korda hiljemalt kolmkümmend päeva enne käesoleva otsuse avaldamist Euroopa Liidu Teatajas esitavad liikmesriigid komisjonile nimekirja nendest ekspertidest, kelle nad kavatsevad nimetada rühma liikmeks järgmiseks kalendriaastaks.
   Seoses sellega edastavad liikmesriigid kogu vajaliku teabe iga väljapakutud eksperdi kutseoskuste ning eriala kohta.
   2.   Komisjon nimetab rühma liikmed liikmesriikide pakutud ekspertide hulgast.
   Hiljemalt iga aasta 1. novembril teavitab komisjon liikmesriike toiduahela ja loomatervishoiu alalise komitee raames rühma liikmete ajakohastatud nimekirjast.
   Komisjon avaldab kõnealuse ajakohastatud nimekirja oma koduleheküljel.
   Liikmete nimede kogumisel, töötlemisel ja avaldamisel lähtutakse Euroopa Parlamendi ja nõukogu määrusest (EÜ) nr 45/2001 (3).
   Asendada võib liikmed, kes ei suuda enam tõhusalt osaleda rühma tegevuses, kes astuvad tagasi või kes ei pea kinni käesoleva otsuse artiklis 4 või Euroopa Ühenduse asutamislepingu artiklis 287 sätestatud eeskirjadest.
   Artikkel 4
   Rühm järgib töökorda, mille komisjon on kehtestanud ekspertide rühmade standardtöökorra alusel.
   Töökord avaldatakse komisjoni koduleheküljel.
   Artikkel 5
   Eksperdirühma liikmed:
   
               a)
            
            
               peavad olema komisjoni taotlusel igal ajal kiiresti kättesaadavad;
            
         
               b)
            
            
               ei tohi avaldada rühma töö tulemusena saadud teavet, kui neid on teavitatud, et see on konfidentsiaalne.
            
         Artikkel 6
   Rühma liikmetel on vastavalt käesoleva otsuse lisale õigus hüvitisele rühma kohapealses tegevuses osalemise ja missiooni eriküsimuses rühmajuhi või raportöörina tegutsemise eest.
   Rühma liikmete sõidu- ja elamiskulud hüvitatakse vastavalt Euroopa Komisjoni üksikisikute palkade ja toetuste haldus- ja maksetalituses ekspertide sektsiooni välisekspertide suhtes kehtivale korrale.
   
      Brüssel, 28. veebruar 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 378, 31.12.1982, lk 58.
   
      (2)  ELT L 165, 30.4.2004, lk 1.
   
      (3)  EÜT L 8, 12.1.2001, lk 1.
   
      LISA
      HÜVITISED
      Rühma liikmetel on seoses rühma tegevustes osalemisega õigus hüvitistele järgmiselt:
      
                   
               
               
                  rühma kohapealsetes tegevustes osalemise eest:
                  
                              —
                           
                           
                              rühma tööga seonduvate või välisnõupidamise eest makstakse 300 eurot iga osaletud täispäeva eest või 150 eurot enne- või pärastlõunase kohtumise eest.
                           
                        
            
                   
               
               
                  Rühma juhi või raportöörina töötamise eest tegevuste puhul, mis nõuavad vähemalt terve päeva pikkust töötamist, ning komisjoni eelneval kirjalikul kokkuleppel:
                  
                              —
                           
                           
                              300 eurot.